CELEX: 62013TN0343
Language: bg
Date: 2013-06-28 00:00:00
Title: Дело T-343/13: Иск, предявен на 28 юни 2013 г. — CN/Парламент

24.8.2013   
            
            
               BG
            
            
               Официален вестник на Европейския съюз
            
            
               C 245/14
            
         Иск, предявен на 28 юни 2013 г. — CN/Парламент
   (Дело T-343/13)
   2013/C 245/17
   Език на производството: италиански
   
      Страни
   
   
      Ищец: CN (Brumath, Франция) (представител: M. Velardo, avvocato)
   
      Ответник: Европейски парламент
   
      Искания на ищеца
   
   Ищецът иска от Общия съд:
   
               —
            
            
               да осъди Европейския съюз и Европейския парламент да заплатят на ищеца сумата от 1 000 евро за претърпени имуществени вреди, ведно с лихви, изчислени в размер на 6,75 %;
            
         
               —
            
            
               да осъди Европейския съюз и Европейския парламент да заплатят на ищеца сумата от 40 000 евро за претърпени неимуществени вреди, ведно с лихви, изчислени в размер на 6,75 %;
            
         
               —
            
            
               да осъди Европейския съюз и Европейския парламент да заплатят съдебните разноски и адвокатски хонорари.
            
         
      Правни основания и основни доводи
   
   С настоящия иск CN, пенсионирано длъжностно лице преди това на служба в Съвета, претендира обезщетение за претърпени имуществени и неимуществени вреди вследствие публикуването на официалния сайт на Европейския парламент, достъпен за обществеността, на извлечение от подадена от ищеца петиция, в която се съдържа поредица от лични данни, сред които сведения за здравословното му състояние и присъствието в семейството на лице с увреждания.
   Разпространението на данните било осъществено в широк мащаб, като се има предвид, че при въвеждане на името на ищеца в търсачката Google можело да бъде намерено извлечението на публикуваната от Парламента петиция.
   Въпреки исканията на ищеца Парламентът не оттеглил публикацията на личните данни, а ги заличил едва в последващ момент след намесата на адвокат.
   Ищецът сочи следните основания за незаконосъобразността на поведението на Европейския парламент:
   
               1.
            
            
               нарушение на член 8 от Европейската конвенция за защита правата на човека и основните свободи;
            
         
               2.
            
            
               нарушение на член 8 от Хартата на основните права;
            
         
               3.
            
            
               нарушение на член 22 от Конвенцията за правата на хората с увреждания, приета на 13 декември 2006 г. и ратифицирана от Европейския съюз на 23 декември 2010 г.;
            
         
               4.
            
            
               нарушение на Регламент ЕО № 45/2001 на Европейския парламент и на Съвета от 18 декември 2000 година относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.01.2001, стр. 1; Специално издание на български език, 2007 г., глава 13, том 30, стр.142).